CELEX: 32005D0649(01)
Language: et
Date: 2005-09-13 00:00:00
Title: 2005/649/EÜ: Komisjoni otsus, 13. september 2005, millega muudetakse otsust 2003/63/EÜ, millega lubatakse liikmesriikidel Kuuba teatavatest provintsidest pärit kartulite, välja arvatud seemnekartuliks ettenähtud kartulite puhul kehtestada ajutised erandid nõukogu direktiivist 2000/29/EÜ (teatavaks tehtud numbri K(2005) 3406 all)

15.9.2005   
            
            
               ET
            
            
               Euroopa Liidu Teataja
            
            
               L 238/18
            
         
      KOMISJONI OTSUS,
   13. september 2005,
   millega muudetakse otsust 2003/63/EÜ, millega lubatakse liikmesriikidel Kuuba teatavatest provintsidest pärit kartulite, välja arvatud seemnekartuliks ettenähtud kartulite puhul kehtestada ajutised erandid nõukogu direktiivist 2000/29/EÜ
   (teatavaks tehtud numbri K(2005) 3406 all)
   (2005/649/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
   ning arvestades järgmist:
   
               (1)
            
            
               Direktiivi 2000/29/EÜ kohaselt ei või Kuubast pärit kartuleid, mis ei ole seemnekartulid, ühendusse sisse tuua. Nimetatud direktiiv lubab siiski erandeid kõnealusest reeglist, tingimusel et kahjulike organismide levitamise ohtu ei ole.
            
         
               (2)
            
            
               Komisjoni otsusega 2003/63/EÜ (2) nähakse ette erand teatavatest Kuuba provintsidest pärit kartuli, välja arvatud seemnekartuli, teatavatel tingimustel importimiseks.
            
         
               (3)
            
            
               Saksamaa ja Ühendkuningriik on taotlenud nimetatud erandi pikendamist.
            
         
               (4)
            
            
               Kõnealust erandit õigustav olukord püsib muutumatuna ning seetõttu tuleks erandit jätkuvalt kohaldada.
            
         
               (5)
            
            
               Seepärast tuleks otsust 2003/63/EÜ vastavalt muuta.
            
         
               (6)
            
            
               Käesolevas direktiivis sätestatud meetmed on kooskõlas taimetervise alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2003/63/EÜ muudetakse järgmiselt.
   
               1.
            
            
               Artiklis 2 asendatakse teine lõik järgmisega:
               “Impordiliikmesriigid esitavad komisjonile ja teistele liikmesriikidele enne iga kalendriaasta, mil import toimus, 1. septembrit teabe käesoleva otsuse kohaselt imporditud koguste kohta ja üksikasjaliku tehnilise aruande lisa punktis 2.f osutatud ametliku kontrolli kohta. Iga fütosanitaarsertifikaadi koopiad saadetakse komisjonile.”
            
         
               2.
            
            
               Artikkel 3 asendatakse järgmise tekstiga:
               “Artikkel 3
               Artiklit 1 kohaldatakse kartulite, v.a seemnekartuli suhtes, mis on ühendusse imporditud ajavahemikul:
               
                           i)
                        
                        
                           1. jaanuar 2006 kuni 31. mai 2006;
                        
                     
                           ii)
                        
                        
                           1. jaanuar 2007 kuni 31. mai 2007;
                        
                     
                           iii)
                        
                        
                           1. jaanuar 2008 kuni 31. mai 2008.”
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 13. september 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 169, 10.7.2000, lk 1. Direktiivi on viimati muudetud komisjoni direktiiviga 2005/16/EÜ (ELT L 57, 3.3.2005, lk 19).
   
      (2)  EÜT L 24, 29.1.2003, lk 11.